Hlasovací preukaz

            Volič, ktorý má trvalý pobyt na území Slovenskej republiky a v deň konania volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytu o vydanie hlasovacieho preukazu. Mestská časť na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.

            Hlasovací preukaz oprávňuje na zápis do zoznamu voličov v ktoromkoľvek volebnom okrsku.

            Mestská časť vydá voličovi hlasovací preukaz len na ten deň konania volieb prezidenta Slovenskej republiky, ktorý volič  uviedol vo svojej žiadosti. Volič môže požiadať obec svojho trvalého pobytu o vydanie hlasovacieho preukazu na prvé i druhé kolo volieb prezidenta Slovenskej republiky súčasne. Táto požiadavka musí byť zo žiadosti voliča zrejmá.

            Volič môže požiadať o vydanie hlasovacieho preukazu

osobne,

            najneskôr posledný pracovný deň predo dňom konania volieb (t.j. najneskôr 15. 3. 2019;  pre druhé kolo volieb najneskôr 29. 3. 2019)   v úradných hodinách miestneho úradu mestskej časti. Mestská časť vydá hlasovací preukaz bezodkladne.

            Osobné vydávanie voličských preukazov je možné  v úradných hodinách miestneho úradu na referáte evidencie obyvateľstva, v kancelárii  číslo  6,

v listinnej forme tak,

            aby žiadosť o vydanie hlasovacieho preukazu bola doručená mestskej časti najneskôr 15 pracovných dní predo dňom konania volieb (t.j. najneskôr 25. 2. 2019; pre druhé kolo volieb najneskôr 11. 3. 2019),

            Adresa na doručenie písomnej žiadosti o vydanie hlasovacieho preukazu:

            Mestská časť Košice-Sídlisko Ťahanovce,  Americká trieda 15, 040 13 Košice

elektronicky tak,

            aby žiadosť o vydanie hlasovacieho preukazu bola doručená mestskej časti najneskôr 15 pracovných dní predo dňom konania volieb (t.j. najneskôr 25. 2. 2019; pre druhé kolo volieb najneskôr 11. 3. 2019),

           Mestská časť na tieto účely zverejňuje na svojom webovom sídle elektronickú (e-mailovú) adresu na doručovanie žiadostí.

            Elektronická adresa na doručenie žiadosti o vydanie hlasovacieho preukazu:

           evidencia@tahanovce.sk  alebo  mutah@tahanovce.sk

Žiadosť musí obsahovať tieto údaje o voličovi :

-           meno a priezvisko,

-           rodné číslo,

-           štátnu príslušnosť,

-           adresu trvalého pobytu (obec, ulica, číslo domu),

-           korešpondenčnú adresu, na ktorú mestská časť doručí hlasovací preukaz (ak je odlišná od adresy trvalého pobytu),

prostredníctvom osoby splnomocnenej žiadateľom

            možno požiadať o vydanie hlasovacieho preukazu najneskôr v posledný deň predo dňom konania volieb (t.j. najneskôr 15. 3. 2019; pre druhé kolo volieb najneskôr 29. 3. 2019).

Žiadosť musí obsahovať tieto údaje o voličovi

-           meno a priezvisko,

-           rodné číslo,

-           štátnu príslušnosť,

-           adresu trvalého pobytu (obec, ulica, číslo domu).

            Mestská časť zašle hlasovací preukaz voličovi na adresu trvalého pobytu, ak v žiadosti neuvedie inú korešpondenčnú adresu, najneskôr tri pracovné dni od doručenia žiadosti. Mestská časť zašle hlasovací preukaz na adresu uvedenú v žiadosti doporučenou zásielkou „Do vlastných rúk“.

            Ak volič v písomnej žiadosti alebo elektronickej žiadosti uvedie, že hlasovací preukaz prevezme iná osoba, musí v žiadosti uviesť jej meno, priezvisko a číslo občianskeho preukazu. Podpis voliča na žiadosti nemusí byť úradne osvedčený. Táto osoba je povinná prevzatie    hlasovacieho preukazu potvrdiť svojím podpisom.

            Volič, ktorému bol vydaný hlasovací preukaz, môže voliť aj vo volebnej miestnosti príslušnej podľa miesta jeho trvalého pobytu, avšak  len s hlasovacím preukazom.

|  |
| --- |
| Hlasovací preukaz je platný len pre ten deň konania volieb,ktorého dátum je na ňom uvedený a len spolu s občianskym preukazom. |